འགྲོ་བ་མིའི་རིགས་ཡིན་ཕྱིན་ཕྱིའི་ཤེས་ཡོན་སློབ་གསོ་དང་།ཡུལ་གོམས་གཤིས་ལུགས་བཅས་ཀྱིས་མིའི་བསམ་བློར་བག་ཆགས་གཏིང་ཟབ་བཞག་པའི་དབང་གིས།གང་ཟག་ཅི་འདྲ་ཞིག་ཡིན་ཡང་དེའི་ཁོར་ཡུག་དང་ཉེ་འབྲེལ་གྱིས་ཤུགས་རྐྱེན་དང་བློ་བསྐྱེད་གཙོ་བོར་བཞག་པར་བརྟེན་ནས་རིམ་གྱིས་སྒེར་གྱི་བསམ་སྤྱོད་དེའང་གྲུབ་པ་མང་།ད་ལྟའི་ཆར་བོད་ཆོལ་གསུམ་དུ་ཕན་ཚུན་གཉེན་སྒྲིག་གི་ལམ་ལུགས་དར་ནས་རིགས་རྒྱུད་མང་པོ་ཕར་འདྲེས་ཚུར་འདྲེས་ཡིན་པ་ལས་མཐའ་གཅིག་ཏུ་འདི་ཡིན་དེ་མིན་གྱིས་བཤད་ཚོད་ཁག་པོ་རེད།རིགས་རྒྱུད་སམ་རྗེས་རབས་རྣམས་ཀྱང་མཐའ་གཅིག་ཏུ་སྔོན་སོང་ལྟར་གཅིག་མཚུངས་སུ་ཆག་རྒྱུར་ངེས་པ་མེད།